Selv om den seneste tids hårde frost giver problemer med frosne vandrør og døde biler, så er isen ikke kun til gene. I Aalborg holder man løbende øje med tykkelsen på isen på søerne i kommunen, og flere steder er isen nu tyk nok til at man kan skøjte på den. Tirsdag eftermiddag var både søen ved motorvejen ved Tylstrup, Gl. Golfbane ved kollegievej, Fjellerad, Volsted, Øster Sundby og Stadionparken ved Nibe meldt sikker af Aalborg Kommune. Dermed er isen minimum 13 centimeter tyk. De steder, hvor isen er målt tyk nok til skøjteløb, er der skiltet med at "isen er sikker". Indtil det skilt bliver sat op er isen usikker, og færdsel på isen er på egen ansvar. Du kan løbende følge med i, hvor i Aalborg Kommune, det er sikkert at stå på skøjter. Følg linket her .

Opsummering:
Aalborg Kommune kontrollerer løbende søerne for isens tykkelse. Flere steder er allerede sikre nok, til at man kan begive sig ud på skøjter. Se her hvor.